Ministerul Sănătăţii Publice din 4 august 2008
Ministerul Muncii, Familiei şi Egalităţii de Şanse din 15 august 2008
Ministerul Internelor şi Reformei Administrative din 24 august 2007
CRITERIILE ŞI METODOLOGIA

de autorizare a centrelor de furnizare de servicii pentru consumatorii de droguri
Publicate în: Monitorul Oficial Nr. 830 din 10 decembrie 2008

    Art. 1 - (1) Centrele de furnizare de servicii pentru consumatorii de droguri, denumite în continuare centre, prevăzute la art. 29 alin. (1) din Regulamentul de aplicare a dispoziţiilor Legii nr. 143/2000 privind prevenirea şi combaterea traficului şi consumului ilicit de droguri, aprobat prin Hotărârea Guvernului nr. 860/2005, cu modificările ulterioare, se autorizează de Agenţia Naţională Antidrog, conform prezentei metodologii.

    (2) În sensul prezentelor norme, termenul de autorizare reprezintă procesul de abilitare/acreditare a unităţilor/centrelor care îndeplinesc criteriile prevăzute în prezentul act normativ.

    Art. 2 - Se autorizează centrul care îndeplineşte cumulativ următoarele criterii:

    a) este înfiinţat de un solicitant constituit în condiţiile legii;

    b) solicitantul are prevăzut în actul de înfiinţare şi acordarea de servicii pentru consumatorii de droguri;

    c) durata de funcţionare a solicitantului, conform actului de înfiinţare, îi permite înfiinţarea centrului pentru care solicită autorizarea;

    d) solicitantul are posibilitatea de a susţine material sau demonstrează capacitatea de a atrage resursele financiare necesare funcţionării centrului pentru care solicită autorizarea;

    e) solicitantul dispune de personal cu pregătire profesională adecvată tipului de centru pentru care solicită autorizarea;

    f) solicitantul a elaborat proceduri de evaluare periodică a centrului şi a gradului de satisfacţie a beneficiarului;

    g) solicitantul se angajează să transmită Agenţiei Naţionale Antidrog, în termen de 30 de zile de la încheierea anului calendaristic, rapoarte anuale privind activitatea centrului pentru care a solicitat autorizarea;

    h) solicitantul se angajează să notifice Agenţiei Naţionale Antidrog orice modificare a datelor în baza cărora a primit autorizarea;

    i) solicitantul deţine certificatul de înregistrare în Registrul unic al cabinetelor medicale, în conformitate cu dispoziţiile Ordonanţei Guvernului nr. 124/1998 privind organizarea şi funcţionarea cabinetelor medicale, republicată, cu modificările şi completările ulterioare, precum şi cu dispoziţiile Normelor metodologice privind înfiinţarea, organizarea şi funcţionarea cabinetelor medicale, aprobate prin Ordinul ministrului sănătăţii şi familiei nr. 153/2003, cu modificările şi completările ulterioare, în cazul în care centrul are cabinet medical;

    j) solicitantul are autorizaţie sanitară de funcţionare, eliberată de Ministerul Sănătăţii Publice, şi, după caz, de Ministerul Internelor şi Reformei Administrative, potrivit standardului I din anexa nr. II la ordin;

    k) solicitantul este acreditat ca furnizor de servicii sociale, conform legii;

    l) solicitantul îndeplineşte standardele minime obligatorii de organizare şi funcţionare a centrelor de furnizare de servicii pentru consumatorii de droguri, prevăzute la pct. II - IV din anexa nr. II la ordin, a căror îndeplinire se verifică de comisia de autorizare din cadrul Agenţiei Naţionale Antidrog.

    Art. 3 - În vederea autorizării centrelor, în termen de 30 de zile de la publicarea ordinului, se constituie în cadrul Direcţiei pentru reducerea cererii de droguri din cadrul Agenţiei Naţionale Antidrog, prin dispoziţie a preşedintelui agenţiei, comisia de autorizare a centrelor de furnizare de servicii pentru consumatorii de droguri, denumită în continuare comisie de autorizare.
    Art. 4 - (1) Comisia de autorizare este formată din 5 membri, fiecare membru având un supleant.

    (2) Preşedintele comisiei de autorizare este directorul Direcţiei pentru reducerea cererii de droguri. În situaţia în care acesta nu poate fi prezent la şedinţă, lucrările comisiei de autorizare sunt prezidate de un înlocuitor desemnat de acesta.

    (3) Mandatul membrilor comisiei de autorizare este de un an şi poate fi reînnoit.

    (4) Calitatea de membru al comisiei de autorizare încetează în următoarele situaţii:

    a) la expirarea mandatului;

    b) în caz de revocare;

    c) la cerere.

    Art. 5 - (1) Comisia de autorizare se întruneşte o dată pe lună sau ori de câte ori este necesar şi îşi desfăşoară lucrările în prezenţa a cel puţin două treimi din numărul membrilor.

    (2) Hotărârile se iau cu majoritatea simplă a voturilor membrilor prezenţi.

    Art. 6 - Activitatea de secretariat al comisiei de autorizare se asigură de Direcţia pentru reducerea cererii de droguri din cadrul Agenţiei Naţionale Antidrog.

    Art. 7 - Pentru întrunirea comisiei de autorizare, preşedintele comisiei, prin secretariatul acesteia, convoacă membrii prevăzuţi la art. 4 alin. (1), cu cel puţin 3 zile înainte de data şedinţei de autorizare.

    Art. 8 - Participarea în calitate de membru al comisiei de autorizare se face cu respectarea dispoziţiilor legale în materia conflictului de interese.

    Art. 9 - (1) Autorizarea se acordă gratuit, la cerere.

    (2) În situaţia în care centrul va funcţiona în cadrul unei filiale sau al altor entităţi cu personalitate juridică, cererea de autorizare poate fi formulată direct de către acestea.

    (3) Cererea de autorizare se depune direct la secretariatul comisiei de autorizare sau se trimite prin poştă, cu confirmare de primire. Modelul cererii de autorizare este prevăzut în anexa nr. 1.

    (4) Cererea de autorizare este însoţită de documentele prevăzute în anexa nr. 2.

    Art. 10 - (1) Procedura de autorizare se declanşează la data depunerii şi înregistrării cererii de autorizare care se analizează de comisia de autorizare.

    (2) În cazul în care se constată că dosarul nu este complet, secretariatul comisiei de autorizare comunică acest fapt solicitantului, în termen de 5 zile de la data înregistrării cererii. Solicitantul are posibilitatea de a completa dosarul în termen de 30 de zile de la data primirii notificării.

    Art. 11 - (1) Comisia de autorizare verifică îndeplinirea condiţiilor de autorizare şi stabileşte data deplasării la sediul declarat al centrului, pe care o comunică solicitantului.

    (2) Pentru a verifica exactitatea situaţiei de fapt descrise de solicitant în dosarul de autorizare, cel puţin 2 membri ai comisiei de autorizare se deplasează la sediul centrului. Membrii comisiei de autorizare întocmesc un raport de evaluare şi inspecţie, care se analizează la şedinţa ulterioară a comisiei de autorizare.

    Art. 12 - (1) Comisia de autorizare soluţionează cererea de autorizare în termen de 30 de zile de la data înregistrării acesteia sau, după caz, de la data completării dosarului, potrivit art. 10 alin. (2).

    (2) Comisia de autorizare, în baza analizei prevăzute la art. 11 alin. (2) şi a raportului de evaluare şi inspecţie, decide acordarea sau neacordarea autorizării.

    (3) Decizia este consemnată în procesul-verbal de şedinţă, care va fi semnat de toţi membrii participanţi.

    (4) Decizia de neacordare a autorizării este obligatoriu motivată şi se notifică solicitantului în termen de 5 zile de la data şedinţei.

    (5) Solicitantul are posibilitatea să reia procedura de autorizare dacă îndeplineşte criteriile de autorizare.

    Art. 13 - (1) În baza deciziei comisiei de autorizare, secretariatul acesteia eliberează în termen de 5 zile certificatul de autorizare, al cărui model este prevăzut în anexa nr. 3.

    (2) Pentru înregistrarea certificatelor de autorizare a centrelor, la nivelul Agenţiei Naţionale Antidrog se înfiinţează Registrul de evidenţă a centrelor de asistenţă pentru consumatorii de droguri. Centrele care primesc autorizaţie şi sunt trecute în Registrul de evidenţă a centrelor de asistenţă pentru consumatorii de droguri vor fi afişate pe site-ul Agenţiei Naţionale Antidrog în 30 de zile de la autorizare.

    Art. 14 - (1) Certificatul de autorizare se identifică prin serie, număr şi data eliberării.

    (2) În cazul pierderii, sustragerii sau deteriorării certificatului de autorizare, secretariatul comisiei de autorizare poate elibera un duplicat solicitantului.

    Art. 15 - (1) Decizia de neacordare a autorizării poate fi contestată de solicitant, în termen de 15 zile de la data comunicării.

    (2) Contestaţiile se soluţionează de o comisie de contestaţie, desemnată de preşedintele Agenţiei Naţionale Antidrog.

    Art. 16 - Decizia comisiei de contestaţii poate fi atacată în condiţiile Legii contenciosului administrativ nr. 554/2004, cu modificările şi completările ulterioare.

    Art. 17 - Centrul se autorizează pentru o perioadă de 3 ani sau, după caz, pe perioada de funcţionare a acestuia, dacă aceasta este mai mică de 3 ani.

    Art. 18 - (1) Nerespectarea standardelor de organizare şi funcţionare după autorizare poate atrage limitarea domeniului de activitate ori retragerea autorizării, prin decizie a preşedintelui Agenţiei Naţionale Antidrog, la propunerea comisiei de autorizare.

    (2) Decizia prevăzută la alin. (1) poate fi contestată în condiţiile Legii nr. 554/2004, cu modificările şi completările ulterioare.

    Art. 19 - Reautorizarea poate fi solicitată cu cel puţin 60 de zile înainte de expirarea termenului prevăzut la art. 17, prin depunerea la secretariatul comisiei de autorizare a unei cereri însoţite de declaraţie, din care să reiasă că solicitantul întruneşte condiţiile prevăzute pentru continuarea activităţii, conform modelului prevăzut în anexa nr. 4.

    Art. 20 - Centrele autorizate sunt obligate să afişeze la sediu, într-un loc accesibil publicului, certificatul de autorizare, în original sau copie legalizată.

    Art. 21 - Centrele existente care furnizează servicii pentru consumatorii de droguri sunt obligate să se autorizeze în termen de un an de la intrarea în vigoare a ordinului pentru aprobarea prezentelor criterii şi metodologii.

    Art. 22 - Anexele nr. 1 - 4 fac parte integrantă din prezentele criterii şi metodologie.

    Anexa Nr. 1
    la criterii şi metodologie
                            CERERE DE AUTORIZARE

ÚÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ¿
³ Denumirea solicitantului ............................................... ³
³ Forma de organizare sau statutul juridic (asociaţie, fundaţie, persoană  ³
³ fizică autorizată etc.): ............................................... ³
³ Actul de înfiinţare .................................................... ³
³ Data emiterii .......................................................... ³
³ Emitent ................................................................ ³
³ Sediul solicitantului:                                                   ³
³ Str. ............................. nr. ...., bl. ..., sc. ...., ap. .... ³
³ Localitatea ..............., cod poştal ......., judeţul/sectorul ....., ³
³telefon ............., fax ................, e-mail ...................., ³
³pagina de internet: ...................                                   ³
³ Sediul centrului:                                                        ³
³ Str. ............................ nr. ...., bl. ...., sc. ...., ap. .... ³
³ Localitatea ..............., cod poştal ......., judeţul/sectorul ....., ³
³telefon ............, fax .............., e-mail: ......................, ³
³pagina de internet .....................                                  ³
³ Cod fiscal nr. ..............., anul ......, eliberat de ............... ³
³ Cont bancar nr. ................., deschis la Banca ..................., ³
³ cu sediul în ........................................................... ³

ÀÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÙ

                                 DECLARAŢIE

  Subsemnatul/Subsemnata, ................., posesor/posesoare al/a actului

de identitate .... seria ..... nr. ................., eliberat/eliberată la

data de ........... de către ..............., în calitate de împuternicit(ă)

al/a ..............., solicit autorizarea centrului de furnizare de servicii

pentru consumatorii de droguri, conform descrierii anexate.

  Mă angajez să notific comisiei de autorizare orice modificare a situaţiei

centrului pentru care solicit autorizarea.

  Cunoscând prevederile art. 292 din Codul penal cu privire la falsul în

declaraţii, declar pe propria răspundere că datele, informaţiile şi

documentele prezentate corespund realităţii.

  Persoana împuternicită,
  .......................

  (semnătura şi ştampila)

  Data ..................
    Anexa Nr. 2
    la criterii şi metodologie
DOCUMENTELE

care însoţesc cererea de autorizare

    1. Descrierea centrului pentru care se solicită autorizarea:

    a) tipul centrului;

    b) descrierea serviciilor desfăşurate şi a metodologiilor de lucru utilizate;

    c) durata în timp estimată pentru funcţionarea centrului;

    d) data de la care funcţionează sau de la care va funcţiona centrul;

    e) sediul la care funcţionează centrul;

    f) categoria şi numărul de beneficiari;

    g) modalitatea de selectare a beneficiarilor;

    h) modalităţile periodice de control al gradului de satisfacţie a beneficiarilor;

    i) rezultatele preconizate ale activităţii;

    j) efectele benefice ale activităţii la nivelul comunităţii:

    1. modalităţile de informare a comunităţii privind activităţile şi rezultatele acestora;

    2. alte comentarii privind activitatea desfăşurată;

    k) date de contact ale persoanei desemnate să ofere informaţii suplimentare.

    2. Copie de pe autorizaţia sanitară de funcţionare

    3. Copie de pe certificatul de acreditare ca furnizor de servicii sociale

    4. Document de înfiinţare a furnizorului care solicită autorizarea

    5. Regulamentul de organizare şi funcţionare

    6. Procedurile privind serviciile oferite

    7. Organigrama

    8. Curriculum vitae ale persoanelor implicate în acordarea serviciilor

    9. Copii ale documentelor care atestă pregătirea profesională/calificarea/aviz de liberă practică, după caz, pentru persoanele implicate în acordarea serviciilor

    10. Dovada privind situaţia juridică a sediului unde urmează să se înfiinţeze centrul

    11. Copie de pe avizul sanitar, autorizaţia pentru protecţia muncii, autorizaţia de mediu, avizul/autorizaţia de securitate la incendiu şi alte autorizaţii prevăzute de lege.

    Anexa Nr. 3
    la criterii şi metodologie
    ROMÂNIA

    MINISTERUL INTERNELOR ŞI REFORMEI ADMINISTRATIVE

    AGENŢIA NAŢIONALĂ ANTIDROG

CERTIFICAT DE AUTORIZARE

seria ........... nr. .........din ......................

    Centrul ......................................, cu sediul în localitatea ....................., str. ...................... nr. ...., bl. ....., sc. ...., et. ....., ap. ..., judeţul/sectorul .................., înfiinţat de ......................., cu codul unic de înregistrare/codul fiscal ................., este autorizat să furnizeze servicii pentru consumatorii de droguri.

    Prezentul certificat este valabil pentru o perioadă de 3 ani de la data eliberării.

    Preşedintele Agenţiei Naţionale Antidrog,       Preşedintele comisiei de autorizare,
    ..................................................................           .........................................................

    Anexa Nr. 4
    la criterii şi metodologie
                           CERERE DE REAUTORIZARE

ÚÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ¿
³  Denumirea solicitantului ...............................................³
³  Forma de organizare sau statutul juridic (asociaţie, fundaţie, persoană ³
³fizică autorizată etc.): .................................................³
³  Actul de înfiinţare ....................................................³
³  Data emiterii ..........................................................³
³  Emitent ................................................................³
³  Sediul solicitantului:                                                  ³
³  Str. ........................ nr. ....., bl. ....., sc. ....., ap. .....³
³  Localitatea ......., cod poştal ......., judeţul/sectorul .............,³
³telefon .............., fax: ........., e-mail ..................., pagina³
³de internet: .............................................................³
³  Sediul centrului:                                                       ³
³  Str. ........................ nr. ....., bl. ....., sc. ....., ap. .....³
³  Localitatea ......., cod poştal ......., judeţul/sectorul .............,³
³telefon .............., fax: ........., e-mail ..................., pagina³
³de internet: .............................................................³

³  Cod fiscal nr. ......, anul ...., eliberat de ..........................³
³  Cont bancar nr. ..................., deschis la Banca .................,³
³  cu sediul în ...........................................................³
³  Nr. certificatului de autorizare .......................................³
³  Data expirării autorizării .............................................³

ÀÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÙ
                                 DECLARAŢIE

  Subsemnatul/Subsemnata, ..........., posesor/posesoare al/a actului de

identitate .... seria .... nr. ...., eliberat/eliberată la data de .........

de către ........., în calitate de împuternicit(ă) al/a ..........., solicit

reautorizarea centrului de furnizare de servicii pentru consumatorii de

droguri.

  Mă angajez să notific comisiei de autorizare orice modificare a situaţiei

centrului pentru care solicit reautorizarea.

  Cunoscând prevederile art. 292 din Codul penal cu privire la falsul în

declaraţii, declar pe propria răspundere că situaţia centrului este similară

cu cea din momentul autorizării.

  Persoana împuternicită,

  .......................

  (semnătura şi ştampila)

  Data ..................
_____________
